ELŐTERJESZTÉSI JAVASLAT

BALATONBERÉNY KÖZSÉG ÖNKORMÁNYZAT

Képviselő-testületének

**2024. január 25-i nyilvános ülésére**

**Tárgy:**

**Beszámoló a Művelődési Ház és Községi Könyvtár 2023. évi tevékenységéről, a község 2024. évi rendezvényterve**

**Előadó:**

**Barjákné Martin Judit**

**közművelődési szakember**



Tisztelt Képviselő-testület!

Beszámoló a működésről, és programokról a 2023 évi munka naplók alapján,   
a 20/2018. (VII. 9.) EMMI rendeletnek megfelelően

„A kulturális örökséghez tartozó javak múltunk és jelenünk megismerésének pótolhatatlan forrásai, a nemzeti és az egyetemes kulturális örökség egészének elválaszthatatlan összetevői; szellemi birtokbavételük minden ember alapvető joga. Az e fogalomkörbe tartozó értékek különös védelme, megőrzése és fenntartása, valamint a nyilvánosság számára történő széleskörű és egyenlő hozzáférhetővé tétele a társadalom kötelezettsége.”

A KÖZMŰVELŐDÉSI ALAPSZOLGÁLTATÁSOK

1. **Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása**

|  |  |  |
| --- | --- | --- |
| **MEGNEVEZÉS** | **Alkalmak száma** | **Létszám/ alkalom** |
| Énekkar | 36 | 12 |
| Német ajkú polgárok énekkara | 8 | 12 |
| Kis-Balaton tánccsoport | 4 | 10 |

### *A közösségi és társadalmi részvétel fejlesztése*

Társadalmi rendezvények, gyűlések:

* Esküvő (7 alkalom)
* Lakossági fórumok, tájékoztatók (3 alkalom)
* Civil fórum (5 alkalom)

*A Színtérben működő egyesületek és civil szerveztek:*

* Polgárőr és Önkéntes Tűzoltó Egyesület
* Balatoni Vízi Polgárőr Egyesület
* Vöröskereszt Balatonberényi Alapszervezete
* Nyugdíjas Egyesület Balatonberény
* Balatonberényért Egyesület
* Magyar Tenger Vízisport Egyesület
* Balatonberényi Fürdő és Szabadidő Egyesület
* Balatonberényi Községi Sportegyesület
* Óvodai szülői munkaközösség

A rendeletnek megfelelően a munkájuk támogatása mellett részt veszünk igény esetén a programjaik szervezésében, pályázat írásban. Irodai szolgáltatást nyújtunk számukra.

### *Az egész életre kiterjedő tanulás feltételeinek biztosítása*

* Informatika tanfolyam heti rendszerességgel zajlik.
* Magyar oktatás (igény szerint, heti 2 óra.)
* Könyvtár használati órák
* A Főiskolai hallgatók számára biztosítjuk a témafigyelést, szakirodalom összeállítását.

### *A tehetséggondozás és fejlesztés feltételeinek biztosítása*

* Tanulástámogatás, tehetséggondozás
* Olvasásfejlesztés

### *Az amatőr alkotó- és előadó-művészeti tevékenység feltételeinek biztosítása*

* Balatonberényért Egyesület színjátszó kör
* Élményfestés
* Kézműves foglalkozások

### *A hagyományos közösségi kulturális értékek átörökítése feltételeinek biztosítása*

* Ügyes kezek szakkör a helytörténettel, a népművészettel, a népi iparművészettel és a település szellemi kulturális örökségével kapcsolatos feladatokban vesz részt. Ebben az évben jelentős munkát fektettek a Múlt Ház múzeum eszközeinek állagmegóvásában, helyre állításában. Ahol a gyermekekkel együtt a generációk együttműködése, és tudás átadás jegyében jó pár eszköz felújítása is megtörtént.
* Hagyományőrző Csoport munkájának segítése
* Települési Értéktár Bizottság munkájának segítése.
* Az ünnepek kultúrájának gondozása, és méltó megemlékezések szervezése.

*Nemzeti ünnepeink:* Március 15.; Június 4. Nemzeti összetartozás napja,

Augusztus 20. , Október 6. , Október 23.

* A helyi művelődési szokások, hagyományok gondozása:

Vers- és prózamondó verseny

Időszaki rendezvények, kiállítások

*Hagyományőrző programok:*

* Szüreti mulatság
* Falukarácsony
* Húsvéti ünnepkör programjai

### *Származtatott szolgáltatások:*

* Egészség prevenció: Ingyenes szem- és hallásvizsgálat. Vöröskereszt által szervezett egészség megőrzéssel kapcsolatos őszi előadássorozat.
* Itt működik a Z-net központ, amely a falu internet és Tv hálózat központja.
* Terembéres rendezvények, termék bemutatók.

1. **2023-ban megrendezett programok kronológiai sorrendben.**

**Civil szervezetek rendezvényei**

|  |  |  |  |
| --- | --- | --- | --- |
| **Sorszám** | **Dátum** | **Program megnevezése** | **Rendező szervezet** |
|  | január 6., 9., 13., 16., 17., 20. | színjátszó kör próba | Balatonberényért Egyesület |
|  | január 21. | közgyűlés | OPSZ Balatoni Vízi Polgárőr Egyesület |
|  | január 21. | Kultúra napja | Balatonberényért Egyesület |
|  | január 18. | Pótszilveszteri parti | Nyugdíjas Egyesület Balatonberény |
|  | február 10. | vezetőségi gyűlés | Nyugdíjas Egyesület Balatonberény |
|  | február 18. | Farsangi bál | Nyugdíjas Egyesület Balatonberény |
|  | február 25. | közgyűlés | Polgárőr és Önkéntes Tűzoltó Egyesület |
|  | március 1. | közgyűlés | Nyugdíjas Egyesület Balatonberény |
|  | március 4. | Megyei sakkverseny | Balatonberény Községi Sportegyesület sakk szakosztály |
|  | március 8. | nőnap | Nyugdíjas Egyesület Balatonberény |
|  | március 17. | közgyűlés | Balatonberényi Községi Sportegyesület |
|  | március 18. | közgyűlés | Strand Park (terembéres rendezvény) |
|  | március 22 | SzMK gyűlés | Óvodai SzMK |
|  | március 24. | közgyűlés | Balatonberényért Egyesület |
|  | március 29. | kistérségi Nyugdíjas Egyesületek vezetőségi ülése | Nyugdíjas Egyesület Balatonberény |
|  | április 5. | Lakossági fórum | Fidesz |
|  | április 9. | Locsoló Bál | Polgárőr és Önkéntes Tűzoltó Egyesület |
|  | április 26. | elnökségi ülés | Nyugdíjas Egyesület Balatonberény |
|  | április 29 | közgyűlés | Berényért Egyesület |
|  | június 10. | üdülőhelyi fórum | Balatonberény Község Önkormányzata |
|  | június 17. | Akolitus avatási ünnepség | Egyház Község |
|  | augusztus 12 | közgyűlés | Magyar Tenger Vízisport Egyesület |
|  | augusztus 19. | közgyűlés | Balatonberény Szabadidő és Fürdő Egyesület |
|  | augusztus 30. | Szülők tájékoztatása a buszjáratokról | Balatonberény Község Önkormányzata |
|  | szeptember 7. | elnökségi ülés | Nyugdíjas Egyesület Balatonberény |
|  | szeptember 12. | Lakossági fórum | FIDESZ |
| 27. | október 4. | Októberi fesztivál | Nyugdíjas Egyesület Balatonberény |
|  | október 24. | Eü prevenciós előadás | Vöröskereszt és Marcali EFIt |
|  | november 2. | Eü prevenciós előadás | Vöröskereszt és Marcali EFIt |
|  | november 8. | Véradás | Vöröskereszt |
|  | november 9. | Eü prevenciós előadás | Vöröskereszt és Marcali EFIt |
|  | november 11. | Márton napi rendezvény | Csicsergő Óvoda és SzMK |
|  | november 16. | Eü prevenciós előadás | Vöröskereszt és Marcali EFIt |
|  | november 22. | Katalin bál | Nyugdíjas Egyesület Balatonberény |
|  | november 24. | Csicsergő bál | Óvoda SzMK |
|  | november 25. | Megyei sakkverseny | Balatonberény Községi Sportegyesület, sakk szakosztály |
|  | december 1. | 30 éves jubileumi program | Nyugdíjas Egyesület Balatonberény |
|  | december 3. | Adventi gyertyagyújtás | Balatonberényért Egyesület |
|  | december 10. | Adventi gyertyagyújtás | Balatonberényért Egyesület |
|  | december 17. | Adventi gyertyagyújtás | Balatonberényért Egyesület |
|  | december 20 | karácsonyi délután | Nyugdíjas Egyesület Balatonberény |
|  | december 23. | Adventi gyertyagyújtás | Balatonberényért Egyesület |
|  | december 31. | Civilek szilveszteri bulija | Nyugdíjas Egyesület Balatonberény |

**A Közösségi Színtér rendezvényei**

|  |  |  |
| --- | --- | --- |
|  | január 18. | Civilszervezetek és egyesületek fóruma |
|  | január 26. | Helyi értéktár bizottság gyűlése |
|  | január 28. | Boszorkánybál |
|  | február 3. | Ingyenes látás vizsgálat |
|  | február 4. | „Mesékkel a világ körül” könyvtári rendezvény |
|  | február 7. | Marcali szakmai nap NMI |
|  | február 18. | Részvétel a Marcali kistérségi „Borforraló” rendezvényen |
|  | február 20. | Szakmai nap Zalaegerszegen az NMI szervezésében |
|  | március 10. | Civil fórum, munkaértekezlet |
|  | március 15. | Ünnepi megemlékezés az 1848-as szabadságharc alkalmából |
|  | április 1. | Játszóház, családi piknik |
|  | április 14. | Versünnep, vers- és prózamondó verseny |
|  | április 21. | Civil fórum, munkaértekezlet |
|  | április 22. | A Föld napja alkalmából „Te szedd!” a tiszta Magyarországért |
|  | április 30. | Falunap, egészség és sport nap |
|  | május 15. | Dobó István Általános Iskola Madarak és fák napja alkalmából rendezett vetélkedőn való részvétel |
|  | június 3 | Balatonberényért Egyesület szervezésében a gyermeknapon játékmesteri feladatok ellátás |
|  | június 4. | Nemzeti összetartozás napja |
|  | június 24.-25. | Búcsú: Kormorán zenekar koncertje, dalkörök találkozója, Kaposvári Helyőrségi Katonazenekar koncertje |
|  | július 1. | „Az Óperenciás tengeren innen” Mesefesztivál |
|  | július 4. | Ingyenes látás vizsgálat |
|  | július 7. | Dabassish Ganguly „szitár” művész koncertje |
|  | július 22. | Mazsola és Tádé bábszínházi előadás |
|  | július 28. | Kalandorock együttes koncertje |
|  | július 29. | Adamik Anna és Martin Merker kamarahangversenye |
|  | augusztus 4. | Szabó Zoltán író könyvbemutatója |
|  | augusztus 4. | Apagyi Mária zongoraművész Kapcsolatok című hangversenye és előadása |
|  | augusztus 5. | Szörnyek és sellők színházi előadás |
|  | augusztus 9., 10., 11. | Élményfestés Borbás Andrea selyemfestővel |
|  | augusztus 12. | Csillagles túra |
|  | augusztus 17. | Nyári Károly koncert |
|  | augusztus 18. | „Boldogságbolt” Rozványi Dávid és Török Tünde rendhagyó irodalmi félóra |
|  | augusztus 18. | Tüsy diszkó |
|  | augusztus 20. | Ünnepi megemlékezés, Kis Kata zenekar koncertje |
|  | augusztus 29. | civil fórum |
|  | szeptember 14. | Értéktár Bizottság gyűlése |
|  | szeptember 16. | Értékeink és hagyományaink programsorozat I. - Szüreti mulatság, Múltház Múzeum ünnepélyes átadása, Szüreti bál |
|  | szeptember 23. | Fonyódi öreg diákok találkozója a Múltháznál |
|  | október 6. | Aradi vértanúk megemlékezés |
|  | október 14. | Idősek napja |
|  | október 16. | Offenburg String Trio koncertje |
|  | október 19. | Szakmai nap NMI |
|  | október 21. | Október fest |
|  | október 22. | Ünnepi megemlékezés |
|  | október 27. | Értékeink és hagyományaink programsorozat II.  Simon „Bódi” József kiállítás megnyitó |
|  | október 28. | Tökfaragás, játszóház |
|  | november 8. | Kiskondás zenekar koncertje KSzR által támogatott gyermekelőadás |
|  | november 18. | Könyvtár mozi: Mágnás Miska |
|  | december 2. | Adventi készülődés |
|  | december 6. | Balatonberényi „Ügyes kezek szakkör” kiállításának megnyitója a Marcali Kulturális  Korzóban |
|  | december 7. | Civil fórum, 2024. program ötletbörze |
|  | december 8. | „Hol születik légyen Betlehemben” A téli ünnepkör népszokásai a Balaton környékén címmel a Marcali Múzeum időszaki kiállításának megnyitója  Interaktív családi játéktér a téli ünnepkör jegyében  Vezeti: Samuné Bogyó Hajnalka múzeumpedagógus |
|  | december 9. | Könyvtár mozi, gyermek matiné: Vuk |
|  | december 18. | Falukarácsony  Hagyományőrző Balatonberényi Bábtáncoltató Betlehemes Csoport bemutatója  19 óra:  A betlehemi csillag üzenete című színpadi produkció  Közreműködők: a Calypso Kórus, a Baglas Néptánc Együttes, a Cantiléna gyermekkórus  Művészeti vezetők: Stamler Edit, Takács Gábor, Takács Gáborné  Rendező: Bartokos Tamás |

1. • **Rövid összefoglaló a nyári rendezvényekről:**

**Április 30**. Falunap, egészség és sport nap: Az egyesületekkel és a képviselő testülettel közösen szervezett program minden eleme megvalósult. A változatos programokon a falu apraja-nagyja talált kedvére valót. Kisebb zökkenőkkel, de végül is sikeres rendezvényt zártunk. Több kisebb kritika megfogalmazásra került, melyet a további években át kell gondolni. A felvetések közül az első a helyszín kérdése volt, amin érdemes elgondolkodni. Sokak véleménye, hogy a sportnapot és az egészségnapot két külön napon kellene megrendezni. Zenés, táncos torna gyermekeknek és felnőtteknek, az utcai kosárlabda, a családi vetélkedő, a kézműves programok, a Balatonberényért Egyesület játszó kuckója és a sportpályán megvalósult programok közkedveltek voltak. De többen jelezték, hogy túl sok volt a program egy időben, és elég messze estek egymástól. Javaslatok: kevesebb program egy napon belül, centralizált helyszín, esetleg több napra elosztani tematika szerint a nyáron belül.

**Június 4.** Nemzeti összetartozás napján közel 60 fő vett részt. Horváth Péter alpolgármester beszédét közös éneklés követte. A Nyugdíjas Egyesület énekkara ismét kitett magáért. Sajnos a viharos szél miatt a tábortüzet nem lehetett meggyújtani, csak mécsesek égtek jelzés értékűen.

**Június 24.** „Holnap búcsú lesz…”19.00 órától a Kormorán zenekar koncertje szórakoztatta a közönséget. Többen táncra perdültek. Nagyon köszönjük a sok pozitív visszajelzést.

**Június 25.** 10.00 órától a faluban Veterán Autó felvonulás és kiállítás nagy sikert aratott, nagyon sokan jöttek a környékbeli településekről is megnézni a Trabant és Wartburg csodákat. Köszönet a főszervezőnek, hogy településünket választotta erre az eseményre. 15.00-tól a Nyugdíjas Egyesület dalköre és barátai léptek fel a strandon, őket követte a Kaposvári Helyőrségi Katonazenekar. Az öbölben megtartott rendezvényen körülbelül 100 fő érdeklődő vett részt.

**Június 28**. Kalandorock koncert a parkolóban a színpadon került megrendezésre.

**Július 1.** Balatoni legendák nyomában- Mese fesztivál a Községi strandon 10.00-18.00 óra között sok érdekes programmal várta a családokat. Csodálatos mézesbábok Szányel Vilmosné Marika: mézeskalács díszítés fortélyaiba avatta be az érdeklődőket. Balatonberényért Egyesület „Játszunk együtt - interaktív játszó kuckó”-ban sok meglepetéssel és játékokkal várta a gyermekeket és családokat. Gesztesi Katalin fény- és árnyjáték a fotózás és fénytechnikákkal ismertette meg a családokat. 13.00 órától 16.00 óráig a Marcali Művelődési és Szabadidő Központ Nonprofit Kft Mozgó Kultúrházi programok: Társas Bázissal és Hasznos tárgyak, tárgyalkotó kézműves foglalkozással, 14.00 -16.00 óra között a Marcali Rendőrkapitányság Közlekedési Rendészeti Osztály szervezésében: Balest megelőzési és kerékpáros ügyességi verseny várta a gyermekeket. A hagyományos programok közül a Repülő trambulin, - Üveghegy mászó fal, Népi játszótér, meseszövés Nyárády Rita meseterapeutával, kézműves kuckó, arcfestés, mese kvíz, játékos karaoke parti, és óriás festmény készítés sem hiányzott a tavalyi évben sem. 16.00 órától az Imre Sándor Szeretetszínház a „Csupaháj és málészáj” című mesejátékot mutatta be.

**Balatonberényi nyári zenés esték a Művelődési Házban július havában**

Balatonberényi nyári zenés estéknek a Művelődési Ház adott otthont immár második éve. A színvonalas, teltházas komolyzenei koncertjeink rendszeres fellépői: Adamik Anna zongor-a, Martin Merker cselló-, Apagyi Mária zongoraművész. Köszönjük nekik, hogy évről-évre eljönnek hozzánk, és eltekintenek a fellépői díjtól. Anna és Martin vásárolt a Művelődési Háznak ajándékba egy pianínót, melynek értéke 1800 Euro, Svájcból érkezett és a szállítási költséget is Annáék állták. Indiai zenei estünk Debasish Ganguly szitárművésszel, igazi zenei kuriózum volt.

Ezek a műfajok zárt térben sokkal élvezhetőbbek, persze az sem elhanyagolható, hogy az időjárás viszontagságainak sem vagyunk kitéve, valamint a gazdasági oldala miatt is indokolt a Művelődési Házban tartani ezeket a programokat. Hiszen a szabadtéri színpadnál bérelni kell a teljes technikát hozzá, mely alkalmanként körülbelül 1,5 millió Ft+ÁFA.

**Július 22.** A „Mazsola és Tádé” bábszínházi előadás alkalmával ismét egy teltházas rendezvényünk volt a Művelődési Házban.

**Augusztus 4.-én** Az irodalom kedvelőinek „Boldogságbolt” nyílt a strandon Rozványi Dáviddal.

**Augusztus 4.** „Tüsy retro diszkó” a parkolóban került megrendezésre kb:100- 120 fő részvételével. Így a diszkó kedvelőinek is tudtunk legalább egy programot biztosítani. Köszönet Faragó Zsoltnak, aki a fellépő tiszteletdíját átvállalta.

**Augusztus 5**. A „Szörnyek és sellők” színdarab szintén teltházas előadás volt, mely a Veszprém Balaton EKF 2023 támogatásával valósult meg a művelődési házban.

**Augusztus 9.-10.-11-én** Hagyományos programunk 2019 óta az élményfestés, mely az érdeklődők magas száma miatt már három egymást követő napon került megrendezésre. A gyerekek és felnőttek a Balatonberény Művelődési Házban, Borbás Andrea fejlesztő és gyógypedagógus és selyemfestő vezetésével együtt festettek, és teljesen a gyermekekre bízták az alkotás folyamatát.

**Augusztus 12**. A már hagyományosnak számító, Hamvas Béla Kilátóhoz vezető Csillagles túrát az idei évben borkóstolóval és Bereczky Szilárd előadóművész jóvoltából irodalmi és népdal műsorral is színesítettük. A programon több mint 80 fő vett részt.

**Augusztus 17-én** A Szülők Háza Közhasznú Alapítvány jótékonysági nagykövete Nyári Károly, Prima Primissima díjas előadóművész, a program „nagypapája” egy teltházas koncerttel örvendeztette meg a balatonberényieket. A koncert előtt a művelődési házban a fiatalok bemutatkoztak a helybeli nagyközönségnek, beszéltek a céljaikról, motivációikról, terveikről.

**Augusztus 18.** Író-olvasó találkozón Szabó Zoltán marcali krimi íróval beszélgettünk.

**Augusztus 20.-**i hagyományőrző Szent István napi rendezvényünk Ünnepi szentmisével és kenyérszenteléssel kezdődött, majd a Balaton-parton a KISS KATA zenekar ünnepi műsorával folytatódott. Az idén a zenés tűzijátékot a parton tartottuk. A nagyszámú nézőközönség az idei évben is örült ennek a megoldásnak. Az idősek csak átfordultak a Balaton felé és ülve nézhették a több mint negyedórás látványosságot. Rengeteg pozitív visszajelzést kaptunk. A nagyobb tér és a jobb láthatóság a nézőknek nagyon tetszett. A költségek csökkentése mellett (hiszen nem kellett külön hangtechnikát bérelni a tűzijátékhoz) az eredmény magáért beszélt. Amit a jövőre nézve érdemes megfontolni, hogy a 20.-ai rendezvényre, ha marad a helyszín, a helyi vendéglátósoknak fel lehetne ajánlani a kitelepülés lehetőségét.

**Szeptember 16.**

Hagyományok és értékek napja: átadtuk a felújított múltházat




Szeptember 16-án délelőtt a „Hagyományok és Értékek Napja” eseményei között elsőként a Veszprém-Balaton 2023 OC-INF/1-2021-5520 azonosítószámú pályázat keretein belül felújított Múltház Múzeum ünnepélyes átadójára került sor. Az ünnepségen Druskoczi Tünde polgármester, majd Móring József Attila kormánybiztos, országgyűlési képviselő is megosztotta gondolatait az egybegyűltekkel. Ezt követően beszédet mondott Lamos Péter, a Veszprém-Balaton Európa Kulturális Fővárosa ügyvezetője is. A rendezvényt megtisztelte jelenlétével Isó Edina, a Nemzeti Művelődési Intézet Somogy Vármegyei Igazgatóságának vezetője is. Horváth Péter alpolgármester községünk gyémánt- és vasdiplomás pedagógusait, Kovács Nándornét és Nagy Károlynét köszöntötte.

A műsorban közreműködött Bereczky Szilárd, Ángyán Veronika, valamint a Kis-Balaton Táncegyüttes tagjai. Az ünnepség keretében Ungvárszki Imre plébános megáldotta a felújított Múltház Múzeumot, amit aztán Barjákné Martin Judit tárlatvezetésével meg is tekinthettek a jelenlévők. Az eseménysorozat délután a hagyományos szüreti felvonulással, majd este szüreti bállal folytatódott. Újra felelevenítettük a szüreti mulatság hagyományát. 4 lovas kocsi, 2 traktor és egy utánfutó telt meg a felvonulókkal. (Több mint 70 fő vett részt a programon.) A megállóhelyeken a Gyenes Néptánc Együttes és a nagykanizsai Szikrák Táncegyüttes is műsort adott. Gazda Tamás vállalta a kisbíró szerepét, a bíró Bokányi Balázs, a bíróné pedig Jeroscsáki Zsófia volt. Köszönjük, hogy ilyen sokan eljöttek feleleveníteni ezt a hagyományt, és kijöttek megnézni, hiszen csak így van értelme. Az esti szüreti bál is teltházas volt. A nagyon jó hangulatú egésznapos rendezvényen összességében kb 350 fő vett részt.

**Marketing:**

A programjainkat a következő felületeinken hirdettük: balatonbereny.hu weboldal, <https://sites.google.com/site/balatonberenymuvelodesihaz/home> weboldal, Balatonberény.hu Facebook-oldal, Balatonberény Művelődési Ház és Könyvtár Facebook-oldal, Balatonberény SZERETLEK…… Facebook-csoport, Berényi Hírlap helyi újság, nyomtatott plakátok a település hirdetőtábláin. A plakátok készítését szeptember hónaptól Cziráki Eszter vette át, ami nagyon nagy segítséget jelent. Plakátjai szépek, figyelemfelkeltőek. Ezeknek köszönhetően a rendezvényeink látogatottsága is emelkedik.

**Facebook oldalunkon a megtekintésének száma folyamatosan emelkedett:**



1. **Beszámoló a könyvtári tevékenységekről**

„Az információs társadalom és a demokratikus jogállam működésének alapfeltétele a könyvtári rendszer, amelyen keresztül az információk szabadon, bárki számára hozzáférhetők. A könyvtári ellátás fenntartása és fejlesztése az állampolgárok és a társadalom egésze szempontjából szükséges, a könyvtári és információs szolgáltatás állami fenntartása stratégiai jelentőségű. A könyvtári rendszernek az állampolgárok érdekeit kell szolgálnia.”

„A kulturális alapellátás keretében a közgyűjtemények és a közművelődési intézmények a **központi költségvetési források felhasználásával** a helyi célcsoportok számára biztosítják a tárgyi és szellemi kulturális örökség hozzáférhetővé tételét. Közszolgáltatásokat nyújtanak, amelyek hozzájárulnak a személyiség fejlődéséhez és kiteljesedéséhez, az aktív polgársághoz, a társadalmi beilleszkedéshez és a közösségfejlesztéshez, valamint a foglalkoztatáshoz szükséges egyéni kulcskompetenciák fejlesztéséhez.”

A Könyvtár nyitvatartása:

Balatonberény könyvtára 208 napot tartott nyitva. (Nyáron heti 5 nap, 28 óra, télen a képviselő testület döntése alapján, heti 4 nap,16 óra.) Heti szinten 8-10 óra feldolgozás és adminisztrációs időt fordítottunk a könyvtár állománygondozására. Havonta 2 alkalommal (szerdánként) végzem a könyvek cseréjét a Marcali KSZR központban. Saját gépjárművel hozom el az új könyveket és szállítom vissza az itt már olvasott állományt.

A könyvtár által ellátott feladatok:

*Számok tükrében:*

2023-ban a könyvtárban beiratkozott olvasók száma:159 fő, mely minimális emelkedést mutat az előző évekhez képest. A beiratkozott olvasok aránya a lakossághoz viszonyítva: országos átlag 4-6 % , településünkön 11% körül mozog. Kölcsönzött dokumentumok száma: 4080 kötet, a gyermekek által kölcsönzött dokumentumok száma: 610 kötet, helyben használt dokumentumok száma:156.

Rendezvények a könyvtárban

A könyvtár két jelentős rendezvényt szervezett a múlt évben, az egyik a vers- és prózamondó verseny, melyre 42 gyermek jelentkezett, a nézők száma pedig 85 fő volt. A KSZR támogatásával rendhagyó irodalom óra és egy koncert, a Kiskondás zenekar előadása valósult meg. Mindkét rendezvény nagyon jól sikerül. A koncertet a nagy teremben tartottuk meg, teltházas előadás volt. Csatlakoztunk online a könyvtári napok programhoz is.

Mesékkel a világkörül- alkalmanként, igény szerint általában 2 hetente délutánonként játékos interaktív foglalkozásokat tartottam a könyvtárban. Szünidei matiné, könyvtár mozi, kézműves foglalkozások, szabadtéri játékok. a gyermekek létszáma ingadozott. Volt olyan program melyen több, mint 15 gyermek vett részt, és volt olyan is, ahol összesen 4 gyermek jelent meg. A házhoz szállítás 2023-ban is maradt a szolgáltatásaink között, főkként a beteg és idős emberek veszik igénybe ezt a szolgáltatást.

Hátrány

Sajnos a helyi iskola megszűnésével a diákok könyvtárlátogatása jelentősen csökkent. Ez azért is szomorú mivel így a helyi kötődés is csökken, a könyvtár, mint harmadik hely szerepe a fiatalok körében háttérbe szorul. A személyes kommunikáció hiánya az élet több területen is hátrányként mutatkozik meg. Nincs vita kultúra.

Erősség

A főiskolások, egyetemisták főként szombatonként keresték fel a könyvtárat, számukra a tanulmányaikhoz szükséges irodalom beszerzése mellett, irodalom figyelés szakdolgozat íráshoz segítségnyújtás volt a jellemző.

Az „olvasó szülők” jóvoltából egyre több kisiskolás és óvodás látogatja újra a könyvtárunkat. Az iskolás gyermekek közül 4 fő vette igénybe a felzárkóztató foglalkozásokat (olvasás fejlesztés, szövegértés) heti 2 órában. A tehetséggondozás területén főként az irodalomhoz kötött kézműves foglalkozások voltak kedveltek. A nyári időszakban az itt pihenő családok is gyakori látogatók. Ők a könyvtár összes szolgáltatást igénybe veszik.

1. **DJP Pont 2023 évi működése:**

A könyvtárban található az informatikaterem, mely 8 internetes munkaállomással állt a használók rendelkezésére. Eszköz parkja már nem a legmodernebb, hiszen a 2015–ben a „Tudás expressz pályázaton nyertük őket. 2023 –ban 525 fő vette igénybe a nyilvános közösségi Internet-hozzáférési és szolgáltató pontot. A civil szervezeteink és intézményeink (TÜ KFT, óvoda, Idősek klubja) számára ingyenesen végezzük az irodai szolgáltatásokat, számukra 2023-ban több mint 2000 oldal került nyomtatásra. Szakképzett DJP mentor segíti a lakosságot hivatalos ügyeik intézésében. Erre 62 alkalommal volt igény, főként ügyfélkapun végzett feladatokban nyújtottunk segítséget. Ingyenes informatika oktatás továbbra is folyamatosan biztosított a településünkön. Kiemelt célunk a hátrányos szociális helyzetű lakosság számára az elektronikus ügyintézés és közösségi Internet használat terén az esélyegyenlőség megteremtése. Ezért szolgáltatásaink közül a törvénnyel összhangban ingyenesen biztosítjuk az álláskeresők, nyugdíjasok, gyermekek számára az alapszolgáltatásokat. Fontos, hogy az információs társadalom fejlesztésére, rendelkezésre álló források felhasználásával a lehető legnagyobb hatást érje el a társadalom digitálisan leszakadóban lévő csoportjainak felzárkóztatása terén. Az e-szolgáltatás elérhetősége, használatuk biztosítása településünkön folyamatos, szombaton is elérhető, és az esti órákban is nyitva tart. A helyi közösség számára nyitva álló intézmény, ahol komplex elektronikus e-közszolgáltatás és tanácsadás vehető igénybe. Nyáron a települést felkereső vendégek számára is elérhető. Gyakran jegyvásárlás, repülőgépjegy nyomtatásban kérik a segítséget. Többen pedig a menetrendeket vagy a környékbeli programokat szeretnék megtudni. A külföldi polgárok számára segítünk a letelepedéssel kapcsolatos ügyintézésben, a számlák, adók megértésében.

**Célunk:** Bekapcsolni a helyi társadalom minél szélesebb rétegeit az Információs Társadalomba, a leghatékonyabb módon tovább csökkenteni a meglévő digitális szakadékot.

1. **Beszámoló a Múltház Múzeumról**

*A műszaki átadást követő munkák:*

A döngölt padló felkenése, a festés javítása, az eszközök és bútorok szúmentesítése, festése, állagmegóvása, javítása. Takarítás, és a teljes vászonnemű mosása. A mennyezet és a ragalja átkenése konzerváló festékkel, az épület északi, keleti és nyugati oldalán kavicságy kialakítása. Füvesítés. A XIX századi terek eredetivel megegyező kiállítás visszaállítása. A kültéri bemutatótér és a XX. századi terek berendezése. Adományok fogadása, kezelése, elhelyezése.

***Önkéntesek és adományozók:***

*A felújítás előtt Múltház kiürítése, konténerbe pakolása:* Balatonberényért Egyesület, Kovács János (Jancsa)

*A felújítást követően:*

*Konténerből kipakolás:* Horváth Zoltán, Horváth Péter, Tulman Zsolt, Fehér László, Érchegyi Csaba, Gazda János, Jakab József, Kiss Ferenc, Bacsa Miklós, Barjákné, Sport körből 3 fiatalember, Richterné Ilona

***A Múltház berendezése, takarítása, bútor és eszköz festése és javítása:***

*Ügyes kezek szakkör:* Dorner László, Dornerné Kiss Marika, Kovács Lászlóné Margit, Percz Jánosné, Reznek Mihályné*,* Szabó Aranka *Lakosságból önkéntesek:*

Szabó Katalin, Richterné Ilona, Thor Diána, Ács András és Andrásné, Orbán Kinga,

Pék Csilla, Galgócziné Takács Marika, Oláh Kriszti, Oláh Istvánné, Gazda János, Gazda Jánosné,

Fehér Katalin, és párja, Fehér László, Németh József,

*Gyermekek:*

Lavigne Emma, Lavigne László, Lavigne Mátyás, Thor Klaudia, Thor Dóra, Arena Alex, Arena Rita, Gombócz Botond

***Adományozók:***

Dorner László, Dornerné Kiss Marika, Kovács Lászlóné, Reznek Mihályné, Percz Jánosné,

Ángyán Veronika, Barjákné Martin Judit, Galgóczi Marika, Kovács László, Kerényi István,

Beősze Ágota, Pál Lajosné, Szakál Ferencné, Kovács Nándorné, Ott Györgyné, Eőry Beáta

Pék Csilla, Bogdán Nándor, Tóth Lajosné, Ifi Béla, Toronyiné Sifter Judit

2023 –évben a múzeum látogatottsága szeptember 16. megnyitását követően magas volt. Szeptember hónapban több mint 500 fő vett részt az ott megvalósult programokon, a helyi csoportok is szívesen látogatták.

**A múzeum bemutatása:**

Az épület 1829-ben épült, kevés eredeti állapotában fennmaradt paraszti házak egyike mely megmutatja milyen volt a község utcaképe, és betekintést enged az akkori házépítési szokásokba. Döngöltföld-alapozású, vertfalazatú épület. Döngölt, tapasztott földpadlózatú, födémszerkezete terheit viselő gerendaszerkezetből és a tulajdonképpeni födémből áll. Keleti oromzata vályogból falazott. A nyeregtetőt nád fedi. Nyílászárói eredetiek alapján készültek el a felújítást követően. Különleges értéke, hogy minden eredeti állapotában maradt meg. Bemutatja a Balaton nyugati térségének jellemző építészeti megoldásait. A jelenlegi kiállítás különleges értéke, hogy az idelátogató egy időutazáson vehet részt, valóságos élettérbe csöppen bele. Nem idealizált képet mutat be. Ráébreszti a fiatalokat, hogy eleink milyen körülmények között éltek, és így megtanítja őket értékelni a mai kor vívmányait.

***Javaslatok a hasznosításra:*** A múzeumot május 1. –szeptember 30. között fogadhatná a látogatókat, a téli időszakban kulcsos házként működhetne. Csoportokat bármikor fogadhatna. Az udvarában jó lenne rendezvényeket szervezni, melyek illenek a múzeumhoz. például: mesterség bemutatók, hagyományőrző kreatív foglalkozások. Ha elkészül a kemence akár gasztronómiai programokat is lehetne szervezni. Ötlet van bőven. (például kerámia, agyagozás, csuhéfonás… esetleg állatsimogatót, mely még vonzóbbá tehetné.

Igazi közösségi tér lehet ez a jövőben, mely a falu lakóinak is helyet adhat akár kisebb családi események megtartásához.

Az iskolások számára szervezett tárlatvezetéssel egybekötött foglalkozásokat lehet tartani. További tervek: kisebb népi játszótér kialakítása, parkosítás és virágosítás. Rendezvények szervezése. Hagyományápolás.

Búcsúkor kézműves kirakodó vásár, és játékos gyermekprogramok, néptáncbemutató, este tábortűz közös éneklés, táncház színesítheti a búcsúi rendezvényt.

A Múltház felvétele az országos múzeumok jegyzékébe és a tájház szövetséghez megküldeni a hiányzó dokumentumokat. A működési engedély kiadásához és a fent említett két bejegyzéshez szükséges a pontos szakleltár elkészítése, melyet történész és muzeológus szakember készíthet el. 2024-ben jó lenne, ha erre megoldást tudnánk találni.

**A közösségi színtér tervezett nyitvatartási ideje**

*Könyvtár:*

* nyári

kedd, szerda, csütörtök, péntek :8.00-10.00; 14.00-18.00

szombat: 14.00-18.00

* téli

kedd: 8.00-12.00

csütörtök, péntek, szombat: 13.00-17.00

*Rendszeres szakkörök és klubok, és rendezvények*

Kedd:

Németajkú polgárok klubja 14.00-16.00

Informatika alapképzés 18.00-19.00

Kangoo edzés 18.30-19.30

Szerda:

Nyugdíjas Egyesület rendezvényei

Énekkari próba 15.00-16.00

Jóga Balaton edzések 16.00-18.00

Csütörtök:

Ügyes kezek szakkör 13.00-17.00

Vöröskereszt és a civil szervezetek egyesületek programjai igény szerint

Gyermek jóga

Péntek

Olvasásfejlesztés, magyar oktatás, könyvtári foglalkozások14.00-17.00

Kis-Balaton tánccsoport próbák 18.00-21.00

Szombat: Rendezvények, ifjúsági és gyermek programok, könyvtár mozi

A rendezvények alkalmával a nyitvatartás módosul.

**A civil szervezetek 2024. évi tervezett programjai**

|  |  |  |  |
| --- | --- | --- | --- |
| **Sorszám** | **Dátum** | **Program megnevezése** | **Rendező szervezet** |
|  | január 9-19. | színjátszó kör próbái | Balatonberényért Egyesület |
|  | január 13. | Jóga Balaton oktatás | Jóga Balaton |
|  | január 17. | Pótszilveszteri parti | Nyugdíjas Egyesület Balatonberény |
|  | január 20. | Kultúra napja | Balatonberényért Egyesület |
|  | február 1. | Jóga Parti | Jóga Balaton |
|  | február 3. | közgyűlés | OPSZ Balaton Vízi Polgárőr Egyesület |
|  | február 10. | Farsangi bál | Nyugdíjas Egyesület Balatonberény |
|  | február 17. | Közgyűlés | Polgárőr és Önkéntes Tűzoltó Egyesület |
|  | február 24. vagy március 23. | Sport bál | Balatonberényi Községi Sportegyesület |
|  | március 1. | közgyűlés | Nyugdíjas Egyesület Balatonberény |
|  | március 3. | Megyei sakkverseny | Balatonberényi Községi Sportegyesület sakk szakosztály |
|  | március 8. | nőnap | Nyugdíjas Egyesület Balatonberény |
|  | március 9. | közgyűlés | Strand Park (terembéres rendezvény) |
|  | március 22 | SzMK gyűlés | Óvodai SzMK |
|  | március 27. | kistérségi Nyugdíjas Egyesületek. vezetőségi ülése | Nyugdíjas Egyesület Balatonberény |
|  | március 31. | Locsoló Bál | Polgárőr és Önkéntes Tűzoltó Egyesület |
|  | április 6. | közgyűlés | Balatonberényért Egyesület |
|  | április 20. | Esküvő | Kánya Noémi |
|  | április 26. | közmeghallgatás | Balatonberény Község Önkormányzata |
|  | május 3. | közgyűlése | Balatonberényért Egyesület |
|  | június 9. | OGY választás | Balatonberény Község Önkormányzata |
|  | július 6. | Üdülőhelyi fórum | Balatonberény Község Önkormányzata |
|  | augusztus 10. | Közgyűlés | Magyar Tenger Vízisport Egyesület |
|  | augusztus 17. | Közgyűlés | Balatonberény Szabadidő és Fürdő Egyesület |
|  | szeptember 11 | Elnökségi ülés | Nyugdíjas Egyesület Balatonberény |
| 27. | október 16. | Októberi fesztivál | Nyugdíjas Egyesület Balatonberény |
|  | október. | Eü prevenciós előadássorozat | Vöröskereszt és Marcali EFI |
|  | november 20. | Erzsébet napi rendezvény | Nyugdíjas Egyesület Balatonberény |
|  | december 1. | Adventi gyertyagyújtás, | Balatonberényért Egyesület |
|  | december 8. | Adventi gyertyagyújtás, | Balatonberényért Egyesület |
|  | december 15. | Adventi gyertyagyújtás, | Balatonberényért Egyesület |
|  | december 18 | Karácsonyi délután | Nyugdíjas Egyesület Balatonberény |
|  | december 22. | Adventi gyertyagyújtás, | Balatonberényért Egyesület |
|  | december 31. | Civilek szilveszteri bulija | Nyugdíjas Egyesület Balatonberény |

**A Közösségi Színtér 2024. évi tervezett rendezvényei**

|  |  |  |
| --- | --- | --- |
|  | január 23. | Helyi értéktár bizottság gyűlése |
|  | január 27. | Boszorkánybál |
|  | február 15. | Nézünk, mint a moziban, könyvtár mozi |
|  | február 24. | Nézünk, mint a moziban, könyvtár mozi (gyermek) |
|  | február 22. | Petőfi emlékműsor Rékasi Károllyal |
|  | Március 2. | Esküvő polgári rendezvény |
|  | március 12. | Civil fórum, munkaértekezlet |
|  | március 15. | Ünnepi megemlékezés az 1848-as szabadságharc alkalmából |
|  | március 21. | Nézünk, mint a moziban, könyvtár mozi |
|  | március 22. | Játszóház, családi piknik |
|  | április 13. | Egészségnap |
|  | április 12. | Vers- és prózamondó verseny |
|  | április 13. | Egészségnap |
|  | április 20. | Esküvő polgári rendezvény |
|  | április | Föld napja alkalmából „Te szedd!” a tiszta Magyarországért. |
|  | április 23. | Civil fórum |
|  | április 25. | Nézünk, mint a moziban, könyvtár mozi |
|  | április 27. | Falunap, sport nap |
|  | június 1 | Veterán autó kiállítás OLD party |
|  | június 4. | Nemzeti összetartozás napja |
|  | június 29.-30. | Búcsú: Start Tánczenekar koncertje, DSB, Boombatucada fellépése, Veterán autó kiállítás (Trabant, Wartburg) |
|  | július 6. | „Az Óperenciás tengeren innen” Mesefesztivál |
|  | július | Élményfestés Borbás Andrea selyemfestővel |
|  | július | Bábszínház |
|  | július 13.-27. | Balatonberényi zenés és színházi esték |
|  | július 25. | Nézünk, mint a moziban, könyvtár mozi |
|  | augusztus 3. | Pódium színpad- színházi előadása |
|  | augusztus 10. | Csillagles túra |
|  | augusztus 17. | Retro Diszkó parti |
|  | augusztus 20. | Ünnepi megemlékezés |
|  | szeptember 3. | Civil fórum |
|  | szeptember 10. | Értéktár bizottság gyűlése |
|  | szeptember 14. | Értékeink és hagyományaink programsorozat - Szüreti mulatság, Múltház Múzeum ünnepélyes átadása, Szüreti bál, |
|  | szeptember 21. | Nyárbúcsúztató a Múltháznál |
|  | október 4. | Idősek napja |
|  | október 6 | Aradi vértanuk megemlékezés |
|  | október 12. | Október fest |
|  | október 23. | Ünnepi megemlékezés |
|  | október 26. | Értékeink és hagyományaink programsorozat.  helyi alkotóink kiállítás megnyitó |
|  | október 30. | Tökfaragás játszóház |
|  | november | KSzR által támogatott gyermek előadás |
|  | november 15. | Könyvtár Mozi |
|  | november 17. | Könyvtár Mozi |
|  | november 30. | Adventi készülődés |
|  | december 4. | Civil fórum, 2025. program ötletbörze |
|  | december | Balatonberényi „Ügyes-kezek szakkör” kiállítása |
|  | december 12. | Könyvtár mozi |
|  | december 14. | Könyvtár mozi, gyermek matiné |
|  | december 22. | Falukarácsony  Hagyományőrző Balatonberényi Bábtáncoltató Betlehemes Csoport bemutatója |

**Rövid összefoglaló:**

A közösségi színtér és a civil szervezetek által összesen 96 program került megrendezésre 2023 évben.

Éves látogatói szám (mely a nagy rendezvények nézői számát és a könyvtár látogatókat is tartalmazza): gyermek: 1508 fő, felnőtt: 9135 összesen:10.643 fő volt.

*Személyi feltételek:*

2023 februártól – márciusig Varga Paméla Marietta egészségügyi problémák miatt nem dolgozott, április 1-vel felmondott.

2023. szeptemberétől Cziráki Eszter vesz részt a közösségi szintér munkájában.

A nyári rendezvényeknél Pék csilla jelentősen segítette a munkámat a programok lebonyolításában.

Kérem, a tisztelt képviselő testületet a 2023 évi beszámolót fogadja el, és hagyja jóvá a 2024. évi program tervezetet.

**Határozati javaslat:**

**Balatonberény Község Önkormányzat Képviselő-testületének …/2024.(I.25.) határozata a Balatonberényi Művelődési Ház és Községi Könyvtár 2023 évi tevékenységéről szóló beszámoló és a község 2024 évi programtervének elfogadásáról.**

1. Balatonberény Község Önkormányzat Képviselő-testülete a Balatonberényi Művelődési Ház és Községi Könyvtár 2023 évi tevékenységéről szóló beszámolót megismerte, megtárgyalta és azt elfogadja.
2. A képviselő-testület a község 2024 évi programtervét az előterjesztés szerinti tartalommal elfogadja/ az alábbi módosításokkal fogadja el: ………………..

…………………………….

Határidő: folyamatos

Felelős: Barjákné Martin Judit, közművelődési szakember

Balatonberény, 2024. január 16.

Barjákné Martin Judit sk.

Közművelődési szakember